7. Lengolo la Jobo 1:​8-11, le re Jehova le Satane ba ne ba ikutloa joang ka botšepehi ba Jobo? 8 Damaris o ne a dira bontle tota mo dithutong tsa gagwe tsa marematlou. A ka bo a ile a amogela basari ya gore a ithutele go nna mmueledi kwa yunibesithing. Ga a ka a dira jalo, go na le moo, o ne a tlhopha go dira tiro e e sa dueleng madi a mantsi. Ke eng fa a ile a dira jalo? A re: “Ke ne ke ipeetse mokgele wa go nna mmulatsela. Ka jalo, ke ne ke tlhoka tiro ya boitshediso e nka e dirang ka malatsi a a rileng fela. Fa nkabo ke ile ka ithutela go nna mmueledi, nkabo ke nnile le madi a mantsi, mme gone, ke ne ke se kitla ke bona tiro e nka e dirang ka malatsi a a rileng fela.” Gone jaanong Damaris o na le dingwaga di le 20 e le mmulatsela. A Damaris o tsaya gore o ile a dira tshwetso e e siameng? A re: “Kwa ke berekang gone, ke kopana thata le babueledi. Ba dira tiro e nkabong ke e dira fa nkabo ke le mmueledi. Le fa go ntse jalo, bontsi jwa bone ga ba rate tiro e ba e dirang. Go nna mmulatsela go dirile gore ke itumelele go direla Jehofa le gore ke se ka ka ngomoga pelo jaaka bone.”